text: Politiet efterlyser hundeejer
  24 juni 2018 kl. 14.42
  Syd- og Sønderjyllands Politi efterlyser ejeren af en hund, der er fundet ved Ribe.
  En lille hund er søndag kommet på afveje. Politiet i Ribe efterlyser i hvert fald ejerne på Syd- og Sønderjyllands Politis twitter-konto.
  Det er en hanhund uden halsbånd, som blev fundet af en social- og sundhedshjælper. Hun troede først, at hunden var kommet til skade og tog den derfor med. 
  Så ejer du, eller kender du ejeren af den lille, bløde skønhed, så kontakt politiet på 1-1-4.
  
  